Nyeste Skilderie af Kiøbenhavn, 1812-11-28
En af Hr. Thaysen opfunden og til Prof. Wiborg, indsendt Model til en brændebesparende Ovn, har Selskabet ladet undersøge og befundet hensigtsmæssig. - Commerceraad Marstrand har indsendt en Afhandling om en ny Maade at anvende Dyrs Kræfter til Maskiners Bevægelse, anvendt ved en mekanisk Jndretning til Deys Æltning, med 3 Tegninger, hvilken Selskabet lader sin mathematiske Classe undersøge. – Da Renterne af Capital 8000 Rdlr., som Kong Christian VII havde skjenket Selskabet, og af hvilke aarlig skulde udsættes 3 Præmier, hver paa 50 Danske Ducater, have været aldeles utilstrækkelige til at betale Guldets Værd, saa har Hs. Maj. Kongen paa Selskabets Forestilling tilladt, at hvad enhver af disse Præmiemedailler koste mere end 100 Rd. D. C. maa udbetales af Hs. Majestæts Casse. Ved denne høikongelige Naade seer Selskabet sig istand til at fortsætte en ærefuld Forbindelse med vore egne og fremmede Lærde. IV. De til Selskabet indsendte Afhandlinger, Bøger og andre Sager. Her opregnes alt hvad Selskabet har erholdt deels fra udenlandske lærde Samfund, deels fra fremmede Lærde og Forfattere, nemlig fra det Kongel. Videnskabers Academie i Stockholm, fra Prof. Hayne i Göttingen, Silvestre de Sacy i Paris (hvorved bør anmærkes, at Hr. Kammerjunker Neergaard vedbliver at være Selskabet til Tjeneste i alt mueligt, og har besørget de fra Paris sendte Bøger til Kjøbenhavn) fra Geheimeraad Hermstedt i Berlin, fra den Svenske Viceconsul J. Graborg i Pisa, fra, efter al Formodning, Boghandler Dentu i Paris, alt hvad der vedkommer den af ham tabte Proces med Hr. M. Bruun, fra Hr. B. S. Saye i Paris, fra Hofr. Ferd. Giese i Charkou, fra D. C. A. Weinholdt, fra Hr. J. P. Monheim, fra Hofr. og Dr. Schreiber i Wien, fra Hr. Gibert den Yngre i Paris, fra Hr. C. A. Semler, fra Commissarierne for Landbruget i Holland, fra det Joniske Videnskabernes Academie, fra Dr. van Marum i Harlom, fra Expeditions-Secretair C. M. Scherbing i Sverrig, fra Baron Schubart paa Forfatterens Vegne et i Aaret 1774 i Neapel udkommet Skrift, og endelig fra Hr. Mackenzie, Baronet, en af ham paa Engelsk forfattet Reise i Jsland, pragtfuld indbunden i rødt Cardan, trykt i to paa Velinpapiir med 14 illuminerede Kobberplader, 3 Carter over Jsland og desuden 12 mindre smukke Tegninger, aftrykte paa forskjellige Steder i Bogen. Som Beviis paa sin Taknemmelighed har Selskabet ladet Forfatteren tilstille sine udgivne Afhandlinger og Skrifter, samt den fuldstændige Samling af dets geograph. Carter, ved Hr. Lieuten. Wormskjold, der, udrustet med mange Kundskaber og forsynet med gode Jnstrumenter, gjør en geogr., bot. og miner. Reise til Grønland. V. Den geographiske Landmaaling. Opmaalingen af Hertugdømmet Slesvig, vil formodentlig i denne Sommer blive tilendebragt og en Deel af det nordre og østlige Holsteen samt Den Femern blive bragt i Carte. Til Stikningen af det geographiske General-Carte over Nørrejylland har Hs. Maj. bevilget af Allerhøistsammes Casse 2000 Rdlr. extraordinairt istedet for de sædvanlige 250 Rdlr., naar samme vorder færdigt. Dette Cart, som er det største og vanskeligste af alle hidtil udgivne, er nu under Arbeide, og kan hastigere blive færdigt end Selskabet havde ventet. Af det specielle Cart over Kjøbenhavns Amt, som er opmaalt 1762 og 1763 og altsaa siden den Tid undergaaet mange Forandringer, vil Selskabet saa snart som mueligt besørge en ny Udgave, der viser Landet saaledes som det nu befindes. Det Cart, som i mange Aar har manglet imellem det jydske Carte No. 7 og No. 9, er nu fuldkommen færdigt. VI. Den Danske Ordbog. Denne Ordbogs Udgivelse er i afvigte Aar bleven fremmet ved adskillige vigtige Bidrag.